ΓΡΑΠΤΗ ΕΡΩΤΗΣΗ E-0408/97 υποβολή: Alexandros Alavanos (GUE/NGL) προς την Επιτροπή (13 Φεβρουαρίου 1997)

Θέμα: Παρακώλυση της εκτέλεσης σχεδίων στο πλαίσιο του άρθρου 10 του ΕΤΠΑ

Σύμφωνα με πληροφορίες πολλών διαχειριστών προγραμμάτων, η ΓΔ ΧΧ δεσμεύει στο πλαίσιο του άρθρου 10 του ΕΤΠΑ, τις πιστώσεις σε ορισμένους τομείς στους οποίους περιλαμβάνονται: η κοινωνία των πληροφοριών (30 σχέδια), νέες θέσεις απασχόλησης (42 σχέδια), τεχνολογίες πληροφοριών (20 σχέδια), πολιτιστική συνεργασία και οικονομική ανάπτυξη (32 σχέδια). Θα ακολουθήσουν το πιλοτικό σχέδιο για τα αστικά κέντρα και το Terra. Μολονότι η Ευρωπαϊκή Επιτροπή αναμένει ότι οι εργασίες θα αρχίσουν σε πολλές περιπτώσεις, τον Ιανουάριο 1997, δεν υπάρχουν εγγυήσεις ότι θα σταλεί η επιστολή για την επιδότηση και ότι θα ακολουθήσουν οι πρώτες πληρωμές. Οι καθυστερήσεις στις πληρωμές θέτουν σε κίνδυνο όχι μόνον την εκτέλεση των προγραμμάτων αλλά επίσης την ύπαρξη μεγάλου αριθμού ατόμων και οργανισμών και ιδίως μικρομεσαίων επιχειρήσεων. Δεν είναι σωστό να αμαυρώσει η ΕΕ κατ' αυτόν τον τρόπο την καλή φήμη των εμπλεκομένων παραγόντων που εργάζονται πρόθυμα για την ευρωπαϊκή ολοκλήρωση. Όλα αυτά τα προγράμματα είναι άκρως περίπλοκα και προϋποθέτουν μεγάλο χρονικό διάστημα έως ότου καθιερωθεί μια θετική συνεργασία. Ερωτάται η Επιτροπή: Τί συμβαίνει σε σχέση με τις επιστολές επιδότησης για τα έργα που έχει επιλέξει μέχρι σήμερα η ΓΔ XVI στους ανωτέρω τέσσερεις τομείς;

Γιατί η ΓΔ ΧΧ παρακωλύει την εκτέλεση αυτών των έργων;

Απάντηση της κας Gradin εξ ονόμαοτος της Επιτροπής (15 Απριλίου 1997)

Η Επιτροπή θα ήθελε να υπενθυμίσει στο Αξιότιμο Μέλος του Κοινοβουλίου ότι ενεργεί ως σώμα, παρόλο ότι, σύμφωνα με το δημοσιονομικό κανονισμό της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων ((ΕΕ αριθ. L 356 της 31.12.1977, όπως τροποποιήθηκε για τελευταία φορά από τον κανονισμό αριθ. 2333/95 του Συμβουλίου, ΕΕ αριθ. L 240, της 7.10.1995. )), σε κάθε όργανο οι προτάσεις ανάληψης υπόκεινται στη θεώρηση του δημοσιονομικού ελεγκτή.

Σύμφωνα με το δημοσιονομικό κανονισμό «η θεώρηση των προτάσεων ανάληψης δαπανών εκ μέρους του δημοσιονομικού ελεγκτή έχει ως στόχο να βεβαιωθεί:

α) η ακρίβεια του καταλογισμού στον προϋπολογισμό

β) η διαθεσιμότητα των πιστώσεων στον προϋπολογισμό

γ) η κανονικότητα και το σύμφωνο της δαπάνης προς τις ισχύουσες διατάξεις, δηλαδή του προϋπολογισμού και των κανονισμών, καθώς και όλων των πράξεων που εκδίδονται κατ' εκτέλεση των συνθηκών και των κανονισμών

δ) η εφαρμογή των αρχών της χρηστής δημοσιονομικής διαχείρισης...».

Αφού λοιπόν ζητήθηκε η γνώμη του δημοσιονομικού ελεγκτή της Επιτροπής σχετικά με 120 πρότυπα σχέδια του Ευρωπαϊκού Ταμείου Περιφερειακής Ανάπτυξης, καταρτίστηκε και εφαρμόστηκε σε όλα αυτά τα σχέδια ένα μια μέθοδος τυποποιημένης ανάλυσης. Το γεγονός αυτό έχει ως συνέπεια να ζητηθούν από τους οργανισμούς που υπέβαλαν τα σχέδια ορισμένες προσαρμογές και πρόσθετες χρηματοοικονομικές πληροφορίες. Έτσι μέχρι σήμερα έχει εγκριθεί και τα 120 σχέδια σχεδόν, εκτός από τέσσερα (3 σχέδια RIS ((Regional Innovation strategy. )) και ένα σχέδια RISI ((Regional information strategy initiative. ))). Tα σχέδια αυτά εξακολουθούν να βρίσκονται υπό εξέταση.